3. การประกอบธุรกิจ

3.1 ลักษณะของผลิตภัณฑ์

บริษัทประกอบธุรกิจโรงงานฟอกหนังครบวงจรโดยมีผลิตภัณฑ์หลักคือ หนังผิวฟอกสำเร็จรูป(Full
grain leather), หนังท้องฟอกสำเร็จรูปSuede split และผลิตภัณฑ์หนังกึ่งสำเร็จรูป (wet
blue) บริษัทดำเนินงานมาภายใต้การรับรองประกันคุณภาพมาตราฐาน ISO 9001
และเข้าร่วมเป็นสมาชิก Satra Technology centerในประเทศอังกฤษ
ซึ่งเป็นสถาบันในการพัฒนาคุณภาพฟอกหนังระดับโลก นอกจากนี้ยังได้รับรางวัลเหรียญเงินของ LWG
อีกรางวัลหนึ่งแสดงให้เห็นว่าบริษัทเป็นโรงงานฟอกหนังในระดับมาตราฐานสากล
ผลิตภัณฑ์ของบริษัทเป็นผลิตภัณฑ์ต้นน้ำของผลิตภัณฑ์รองเท้าหนัง,กระเป๋าหนัง,เฟอร์นิเจอร์หนัง,เบาะรถยนต์หนังและผลิตภัณฑ์เครื่องหนังทุกประเภทที่ใช้หนังแท้เป็นส่วนประกอบ
เป็นต้น

สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split

3. หนังฟอกกึ่งสำเร็จรูป (Wet Blue)

สินค้าของบริษัทส่วนใหญ่ ร้อยละ 90 ขายให้กับโรงงานผลิตรองเท้า ซึ่งเป็น Brand name
ชั้นนำของโลก อาทิเช่น March Steven, Adidas, Timberland, Mark & Spencer,
Lacoste, และ อื่น ๆ ซึ่งต้องการสินค้าที่มีคุณภาพสูง
ทำให้ต้องให้ความสำคัญในการผลิตทุกขั้นตอนอย่างละเอียดเพื่อที่จะสามารถแข่งขันกับผู้ผลิตหนังฟอกรายใหญ่จากต่างประเทศได้

3.2 การตลาดและภาวะการแข่งขัน

ตลาดเครื่องหนังสำเร็จรูปในรอบปี 2554 ที่ผ่านมานั้นในด้านการตลาดยังคงมีลักษณะเดิม
ๆเหมือนเช่นทุกปี กล่าวคือ
มีปริมาณการขาย,ส่วนแบ่งตลาดในแต่ละประเทศและมีสัดส่วนลูกค้าเหมือนเดิมเช่นทุกๆปีที่ผ่านมา
จะมีการริเริ่มและความพยายามเข้าไปเปิดตลาดใหม่โดยมีตัวแทนจำหน่ายอยู่ในประเทศกัมพูชาและบังคลาเทศบ้าง
ส่วนคำสั่งซื้อส่วนใหญ่ยังคงมาจากประเทศจีน,เวียดนามและอินโดนีเซียเป็นหลัก แต่อย่างไรก็ตาม
บริษัทก็ยังคงต้องรักษามาตราฐานในคุณภาพของสินค้าและความน่าเชื่อถือในเรื่องตรงต่อเวลาในการจัดส่งเพราะในธุรกิจฟอกหนังนั้นนอกจากเรื่องคุณภาพแล้วยังมีเรื่องความตรงต่อเวลาในการส่งมอบถือเป็นเรื่องสำคํญที่สุดเพื่อรักษาฐานลูกค้าเดิมให้มั่นคงต่อไปพร้อมทั้งหาลูกค้ารายใหม่เพื่อเป็นการกระจายฐานลูกค้าให้กว้างขึ้น

หลังจากบริษัทรองเท้ายี่ห้อ Nike ออกจากประเทศไทยไปเมื่อ 2 ปีก่อน
บริษัทรองเท้าในประเทศซึ่งเป็นลูกค้าของบริษัทต่างประสบภาวะยากลำบากตามที่ทราบกันดีอยู่แล้วนั้น
ในขณะนี้บริษัทรองเท้ากีฬายี่ห้อดัง Adidas
ได้กลับเข้ามามีคำสั่งซื้อกับบริษัทฯอีกครั้งหนึ่งหลังจากที่ย้ายฐานการผลิตไปเมื่อหลายปีก่อนทำให้คำสั่งซื้อของบริษัทยังคงรักษายอดคงเดิมอยู่ได้และสามารถชดเชยกับคำสั่งซื้อของ
Nike ที่ขาดหายไปได้ การเข้ามาใหม่ของ Adidas
นั้นย่อมแสดงให้เห็นว่าคุณภาพสินค้าและขบวนการผลิตได้มาตราฐานสากลเป็นที่ยอมรับกันไปทั่วโลกดังจะเห็นได้จากใบรับรองมาตราฐานต่างที่ได้กล่าวมาแล้วในปีนี้ตัวแทนจำหน่ายในสหรัฐ
,จีน,เวียดนามและอินโดนีเซียทยอยได้รับคำสั่งซื้อเข้ามาเป็นปริมาณและสัดส่วนไม่ได้ลดลงจากปีก่อนแต่อย่างใดจึงทำให้บริษัทฯมีความมั่นใจว่าบริษัทฯยังคงมีสัดส่วนการขายไม่น้อยกว่าปีที่แล้วอย่างแน่นอนในทางตรงกันข้ามบริษัทฯน่าจะมียอดจำหน่ายสินค้าเพิ่มขึ้นด้วยและในปีนี้บริษัทฯต้องเอาใจใส่และดูแลเป็นพิเศษในเรื่องการขายในประเทศกัมพูชาและบังคลาเทศเนื่องจากเป็นตลาดเกิดใหม่เพื่อให้ได้รับคำสั่งซื้อมากขึ้นทั้งนี้เพื่อเป็นการขยายฐานการตลาดและปริมาณการขายให้ยั่งยืนต่อไปในอนาคตด้วย

การจะรักษาผลการดำเนินงานให้ดีอย่างต่อเนื่องได้ต้องอาศัยแผนการตลาดโดยจัดให้มีผลิตภัณฑ์ใหม่ๆ
เพื่อเพิ่มความหลากหลายในผลิตภัณฑ์ป้อนให้แก่ลูกค้าทั่วโลกหรือมุ่งเน้นในเรื่องนวัตกรรมใหม่ๆ
เพื่อเป็นทางเลือกแก่ลูกค้า ทั้งนี้ เพื่อเพิ่มมูลค่าในผลิตภัณฑ์ให้สูงขึ้น มีผลทำให้ราคาสินค้าเพิ่มสูงขึ้น
สิ่งที่สำคัญที่สุดก็คือต้องทำให้ลูกค้ารู้สึกว่าราคาขายที่เพิ่มขึ้นนั้นคุ้มค่าแก่การขึ้นราคาในเรื่องคุณค่าผลิตภัณฑ์ที่ถูกพัฒนาเพิ่มขึ้นจนลูกค้าไม่รู้สึกถึงการปรับราคาขายขึ้น
นอกจากนี้ต้องรักษาในคุณภาพสินค้าให้ถูกต้องตรงกับคำสั่งซื้ออย่างน้อยอยู่ในระดับที่เป็นอยู่หรือสูงขึ้นกว่าเดิม
การตรงต่อเวลาในการส่งมอบสินค้าก็เช่นเดียวกัน เพราะบริษัทรองเท้ายี่ห้อดัง ๆ
ระดับโลกคำนึงถึง 2 เรื่องดังกล่าวอย่างยิ่ง จากกลยุทธ์เพิ่มนวัตกรรมใหม่ ๆ
ข้างต้นเป็นเรื่องที่บริษัทมีชื่อเสียง
และมีความชำนาญมาอยู่แล้วในอดีตซึ่งแต่ละปีที่ผ่านมาบริษัทสามารถพัฒนาและออกผลิตภัณฑ์ใหม่
ไม่ต่ำกว่า 50 ชนิดในแต่ละปีอยู่แล้ว

สำหรับแนวโน้มในอนาคตนั้นราคาขายของสินค้าน่าจะมีราคาสูงทั้งนี้เพราะราคาหนังวัวดิบในปีนี้คาดว่าจะมีราคาสูงขึ้นจนอาจจะทะลุ
100
เหรียญสหรัฐก็ได้หากเป็นเช่นนั้นจริงราคาขายของสินค้าก็น่าจะสูงมากอย่างไม่เคยสูงขนาดนี้มาก่อนจนอาจทำให้ลูกค้าเปลี่ยนพฤติกรรมจากการซื้อหนังผิว
(Full
grain)เป็นหลักหันกลับมาซื้อหนังท้อง(Split)มากขึ้นเพื่อความอยู่รอดและการลดต้นทุนของตน
นอกจากนี้บริษัทรองเท้า
แบรนด์ดังๆทั้งหลายที่เคยซื้อวัตถุดิบจากประเทศแถบยุโรปก็เปลี่ยนพฤติกรรมการซื้อหันกลับมาซื้อจากประเทศในแถบเอเซียซึ่งมีราคาถูกกว่าทำให้บริษัทฯก็มีโอกาสในการขายมากขึ้นเพราะบริษัทฯเองก็มีการขายสินค้าหลากหลายชนิดอยู่แล้วไม่ว่าจะเป็นสินค้าที่เป็น
Full grain หรือ Suede split บริษัทก็มีความเชี่ยวชาญในการผลิตสินค้า2
ประเภทนี้อยู่แล้วและมีคุณภาพเป็นที่ยอมรับของแบรนด์ดังๆมานานแล้ว

จากเหตุผลดังกล่าวข้างต้นในด้านการผลิตก็มีแนวโน้มผันแปรไปตามทิศทางเดียวกันกับการขายสินค้าด้วยเช่นเดียวกันกล่าวคือจะต้องมีปริมาณการผลิตสินค้าที่เป็น
Suede split มากขึ้นจากที่เคยผลิตน้อย
ดังนั้นฝ่ายผลิตจะต้องมีการเตรียมปัจจัยต่างๆเพื่อให้มีความพร้อมกับการผลิตSuede split
มากขึ้นด้วย ในส่วนของแผนกวิจัยพัฒนาสินค้าเองก็มีแนวโน้มที่จะคิดค้นผลิตภัณฑ์ใหม่ๆในตระกูล
Suede split ด้วยเพื่อนำเสนอผลิตภัณฑ์ใหม่ๆของSuede split แก่ลูกค้าด้วยเช่นเดียวกัน

จากที่การติดตามแนวโน้มตลาดเครื่องหนังในยุโรปและในเมืองจีนทำให้ทราบว่าแนวโน้มตลาดในอีก
2-3 ปีหน้านี้ผลิตภัณฑ์จะมีสีสรรฉูดฉาดตาและทีมีเฉดสว่างมากขึ้น
มีลักษณะออกแนวแฟชั่นสมัยใหม่แนวโมเดลซึ่งเป็นที่นิยมในปัจจุบัน แผนกวิจัยและพัฒนาจึงต้องศึกษา,
ทดลอง และพัฒนาให้ทันกับแนวโน้มผลิตภัณฑ์ที่จะเกิดใหม่ในอนาคต
ทั้งนี้เพื่อเตรียมตัวรับมือกับความต้องการของผู้บริโภคในอนาคตให้ทันเวลารวมทั้งศึกษาการควบคุมต้นทุนไม่ให้สูงจนไม่ความคุ้มค่าในเชิงพาณิชย์ด้วย

สำหรับปีนี้ภาวะแข่งขันทางการตลาดอาจไม่รุนแรงมากนักทั้งนี้เพราะบริษัทรองเท้าแบรนด์ดังๆทั้งหลายหันกลับมาซื้อในเอเซียมากขึ้นด้วยเหตุผลดังกล่าวไว้แล้วข้างต้นก็ทำให้ภาวะการแข่งขันมีความผ่อนคลายลงเนื่องจากมีปริมาณความต้องการซื้อไหลกลับเข้ามาในแถบประเทศเอเซียซึ่งถือเป็นโอกาสดีของบริษัทฯในการเพิ่มปริมาณการขายสินค้าถึงแม้จะมีโรงงานฟอกหนังเกิดขึ้นใหม่
2-3 โรงงานในประเทศอินโดนีเซียและเวียตนาม
ส่วนในประเทศจีนซึ่งเป็นตลาดใหญ่ก็ยังคงมีส่วนแบ่งทางการตลาดเช่นเดิมอาจกล่าวโดยสรุปได้ว่าสถานะการแข่งขันมีผลกระทบต่อบริษัทน้อยและยังคงอยู่ในสถานะการณ์ที่ผ่อนคลายลงกว่าปีที่แล้ว

3.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป บริษัทฯ
เป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นขบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีน้ำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์ สำหรับปี 2554
ราคาวัตถุดิบหนังจากต่างประเทศสูงกว่าปีที่ผ่านมาประมาณร้อยละ 18.25
สัดส่วนการซื้อหนังในประเทศมีเพียงร้อยละ 2.10 ในขณะที่การซื้อหนังต่างประเทศมีสัดส่วนร้อยละ
97.90 ของปริมาณการซื้อหนังทั้งหมด การสั่งซื้อเคมี บริษัทฯ
มีการซื้อเคมีทั้งในประเทศและต่างประเทศ สัดส่วนการซื้อเคมีในประเทศคิดเป็นร้อยละ 61.64
ส่วนการซื้อเคมีต่างประเทศคิดเป็นร้อยละ 38.36

(ข) ผลกระทบต่อสิ่งแวดล้อม

บริษัทฯ ตั้งอยู่ในเขตประกอบการฟอกหนัง ก.ม. 34 โดยมีบ่อบำบัดน้ำเสียกลาง
ซึ่งใช้ร่วมกันสำหรับสมาชิกของกลุ่มฟอกหนัง มีการเก็บค่าบำรุงรักษาและค่าบำบัดน้ำเสีย
ตามปริมาณการใช้ของสมาชิกแต่ละราย ทำให้ไม่มีปัญหาเรื่องการขจัดของเสียของบริษัท